Document ID: 32012R0735

A BIZOTTSÁG 735/2012/EU VÉGREHAJTÁSI RENDELETE
(2012. augusztus 14.)
az 540/2011/EU végrehajtási rendeletnek a kálium-hidrogén-karbonát hatóanyag jóváhagyási feltételei tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
mivel:
(1)
A 91/414/EGK tanácsi irányelv 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (2) 24b. cikkében előírt eljárásnak megfelelően a kálium-hidrogén-karbonát hatóanyagot a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Amióta a 91/414/EGK irányelv helyébe az 1107/2009/EK rendelet lépett, ez az anyag az említett rendelet értelmében jóváhagyott hatóanyagnak tekintendő, és szerepel az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében.
(2)
A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2011. december 16-án benyújtotta a Bizottságnak a kálium-hidrogén-karbonátra vonatkozó felülvizsgálatijelentés-tervezetről kialakított véleményét (6). A felülvizsgálati jelentés tervezetét és a Hatóság véleményét a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd 2012. július 13-án a kálium-hidrogén-karbonátról szóló bizottsági felülvizsgálati jelentés formájában véglegesítette.
(3)
A Hatóság tájékoztatta a bejelentőt a kálium-hidrogén-karbonátról alkotott véleményéről, majd a Bizottság felkérte a bejelentőt, hogy nyújtsa be megjegyzéseit a felülvizsgálati jelentésről.
(4)
Megerősítést nyert, hogy a kálium-hidrogén-karbonát hatóanyag az 1107/2009/EK rendelet értelmében jóváhagyottnak tekintendő.
(5)
Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében a kálium-hidrogén-karbonát jóváhagyási feltételeit módosítani kell. Figyelembe véve, hogy a kálium-hidrogén-karbonát rovarirtó szerként való használatát Belgium kiértékelte, és nem mutatkozott további kockázat, helyénvaló a gombaölő szerként való használatán túl ezt a használatot is engedélyezni.
(6)
Az 540/2011/EU végrehajtási rendelet mellékletét ezért ennek megfelelően módosítani kell.
(7)
A rendelet alkalmazását megelőzően megfelelő időt kell biztosítani arra, hogy a tagállamok, a bejelentő és a növényvédő szerek engedélyének jogosultjai felkészülhessenek a kálium-hidrogén-karbonát hatóanyag jóváhagyási feltételeinek módosításából fakadó követelmények teljesítésére.
(8)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az 540/2011/EU végrehajtási rendelet mellékletének A. része e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2013. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. augusztus 14-én.

Labels: 3
6